Annemor Sundbø

**Annemor (Anna Marie) Sundbø** (født 1949) er en norsk faglærer, tekstildesigner, kunsthåndverker og sakprosaforfatter.

## Bakgrunn og arbeid
Annemor Sundbø er utdannet ved Kristiansand husflidskole, Statens lærerhøgskole i forming, Oslo og Bergen Kunst- og Håndverksskole, og har selv undervist ved Lista yrkesskole og Kristiansand yrkesskole og gjesteforelest på Høgskolen i Telemark. I 1983 overtok hun sjoddyfabrikken «Torridal Tweed og Ulldynefabrikk» i Kristiansand med 16 tonn gamle strikkeplagg. Hun har utgitt flere bøker om mønstre og strikking, stilt ut i en rekke land og holdt kurs og foredrag i spinning og toving i Europa og USA og Afrika. Hun har tatt initiativet til Norges første strikkekafé i Kristiansand, vært med å arrangere kunsthåndverkmarked i Posebyen, Kristiansand og arrangert strikkecruise på elvedamperen DS «Bjoren», årlige kulturdager på Ose, med å bevare Sjølingstad Uldvarefabrik i Lindesnes som levende museum. Hun har også fått en rekke stipendier, blant andre kunstnerstipend fra Kristiansand kommune, Aust-Agder fylke og Vest-Agder fylke, Norges Husflidslags stipend og Norsk faglitterær forfatterforenings toårige arbeidsstipend. Som første strikkeekspert i Norge fikk hun statsstipend fra 2011. Hun driver i dag vev- og strikkestoga Ose Ullvare i Setesdal.

Annemor Sundbø er bosatt på Ose i Setesdal og Kristiansand.

## Bøker
* 1994. *Kvardagsstrikk, kulturskattar frå fillehaugen*. (Det Norske Samlaget, Den norske Bokklubben, Bokklubben Dagens Bok). 
* 1998. *Kvardagsstrikk, kulturskattar frå fillehaugen*. 2. utgave. (Torridal Tweed).
* 1998. *Lusekofta fra Setesdal*. (Høyskoleforlaget).
* 2000. *Everyday Knitting. Treasures from a Ragpile.* (Torridal Tweed). 
* 2001. *Setesdals Sweaters.* (Torridal Tweed). 
* 2005. *Da farmor tente seg en røyk på prøverommet. Artikkelbidrag.* (Norgesforlaget). 
* 2005. *Usynlege trådar i strikkekunsten.* (Det norske Samlaget). 
* 2007. *Invisible Threads in Knitting.* (Torridal Tweed). 
* 2009. *Selbuvotten. Oversettelse av amerikaneren Terri Sheas bok Selbuvotter.* (Det norske Samlaget).
* 2010. *Strikking i billedkunsten – Knitting in Art.* (Torridal Tweed). 
* 2010. *Norske votter og vanter.* (Det norske Samlaget).
* 2015. *Spelsau og samspill.* (Bokbyen forlag). ISBN 9788283160239
* 2019. *Koftearven.* Gyldendal. ISBN 9788205522114

## Temautstillinger
* «Krigsminner fra fillehaugen», Nordberg Fort, Lista 1998.
* «Sørlands badeliv i ull», Vest-Agder fylkesmuseum 1998.
* «Ville dyr i fillehaugen», Posthuset, Konsmo 1998.
* «Strikke-Tease», badedrakter, i samarbeid med Grete Iversen, Galleri Fold Fossnes 1999. 
* «Lusekofta som mønsterkjelde», Ose i Setesdal 1999, 2000.
* «Kofter i folkedrakter», Jærmuseet 2000.
* «A World of Mittens and Gloves», Latvia 2000.
* «Ånden i Fillehaugen», Norsk Trikotasjemuseum, Salhus, Bergen 2002.
* «Hvor ble alle strikkejakkene av?», Sunnfjord Museum, Førde 2003.
* «Norske trøyer», Lystebæk gaard, Ulfborg, Danmark 2004.
* «Barbera og Felicie», Andøen Gård, Kristiansand 2005.
* «Hverdagsstrik, historier fra et norsk kludebjerg», Vendsyssel historiske museum 2006.
* «Nytt liv i gamle kluder», Århus Bymuseum. Danmark 2007/2008.
* «Nytt liv i gamle kluder», Bornholm, Danmark sommeren 2008.
* «Om kvinnor, av kvinnor för kvinnor och män», Trulsa Galleri, Varberg, Sverige høsten 2008.
* «Hverdagsminner fra fillehaugen», Storstoga, Ose i Setesdal, 2009-2010.

## Offentlige innkjøp
* 1986. Vest-Agder fylkes administrasjonsbygg, Kristiansand.
* 1983. Solholmen barnehjem, Kristiansand. 
* 1986. HVPU, Flekkefjord.
* 1998. Kvæven i Sirdal, gave fra Vest-Agder fylke.

## Priser
* 1991. Pris for beste tradisjonelle kvinnehåndverk. Forbundet Kysten.
* 1999. Aust-Agder fylkes kulturpris. 
* 2000. Norges Husflidlags Heder for fremme av husflidsaken i Norge.
* 2004. Bygland kommunes kulturpris.
* 2004. Norges Husflidlags fortjenestemedalje for formidling av husflidstradisjoner i inn- og utland.
* 2006. Sørlandets litteraturpris for *Usynlege trådar i strikkekunsten*.
* 2011  Utnevnt til statsstipendiat
* 2013. Kongens fortjenstmedalje.
* 2015. Vest-Agder fylkes kulturpris.
* 2016. Hadelands glassverks hederspris 
* 2017. Kristiansand kommunes kulturpris.
* 2018. Heidersprisen Dyrskun i Seljord.
* 2020. Sørlandets litteraturpris for *Koftearven - Historiske tråder og magiske mønster*.

## Referanser


## Eksterne lenker
* Annemor Sundbøs nettside
* Annemor Sundbøs ''Kvardagsstrikk'' fra 1994 (avfotografert bok fra Nasjonalbibliotekets arkiv)
*Anmeldelse av ''Koftearven'' i Vårt Land 10. juli 2019